**JEGYZŐKÖNYV**

**Elnökségi ülés**

**2017. október 25. szerda, 16:00**

**Helyszín: ELTE EHÖK irodai tárgyaló terem (Budapest, Múzeum körút 4/A.)**

**Napirend:**

1. **Rektori Sportpályázat**
2. **Aktualitások**
3. **Egyebek**

16:00-kor **Murai László** megnyitja az elnökségi ülést.

Jelen van: Murai László (EHÖK), Kindelmann Balázs (IK HÖK), Ferencz Olivér (TÓK HÖK), Horváth Mihály (BTK HÖK), Badinszky Áron (EHÖK), Boronkay Takáts Réka (EHÖK), Horváth Luca (TTK HÖK), Áldorfai Gergő (KolHÖK), Baranyai Melinda (PPK HÖK), Menyhárt Barbara (BGGyK HÖK), Czabán Samu (ÁJK HÖK), Parcsami Attila (TáTK HÖK), Czinege András (EHÖK), Pap Péter (EB)

Mandátumellenőrzést követően megállapítható, hogy az ülés 10 fővel határozatképes.

**Murai László** az előzetesen kiküldött napirend módosítását javasolja.

A módosított napirend a következő:

1. **Rekrutációs ügyek (vendég: Babos János)**
2. **Rektori Sportpályázat**
3. **Aktualitások**
4. **Egyebek**

Az elnökség egyhangúlag elfogadja a javaslatot.

1. **Rekrutációs ügyek**

**Murai László** köszönti *Babos Jánost*, aki a rekrutációs ügyekről fog beszélni. **Babos János** átveszi a szót. Elmondja, hogy eddig a rekrutáció főleg az ELTE Feszt és az Educatio pillérein alapult. Hozzáteszi, hogy ennél egy jóval koordináltabb dologra van szükség. A rekrutációt három fő irányban kellene erősíteni. Az egyik a marketing, a másik a kari rekrutációs tevékenységben nyújtott támogatás, a harmadik pedig az érintett középiskolákkal az erősebb kapcsolat kiépítése. Összeállításra került egy projektterv, a következő három hónapban összesen 250 iskolát szeretne elérni az egyetem vezetése. Összesen 10-12 000 diákot szeretnének közvetlenül elérni, meglátogatni, és bemutatni nekik egyetemünket. Nagyjából 8-10 csapatot szeretne felkészíteni ezekre a turnékra. A csapatvezetők olyan közvetlen vezető kollégák lesznek, akik az utazási/szervezési részét le fogják bonyolítani. A csapatok kis létszámban működnének, ez két-három főt jelent. Szeretné, ha ebben a projektben tudna támaszkodni a Hallgatói Önkormányzat segítségére. **Horváth Luca** javaslata szerint érdemes feltérképezni a középiskolákat, hogy milyen szakterületű oktatónak érdemes meglátogatnia. **Babos János** elmondja, hogy ez valószínűleg nem kivitelezhető minden iskola esetében, de erre törekszenek. Hozzáteszi, hogy az lenne az ideális, ha minden karról 2-3 hallgatói érdekképviselő tudná vállalni ezt. **Murai László** kérdése, hogy esetleg egy dékáni, vagy rektori igazolással orvosolhatóak lennének-e a hallgatók óráról való hiányzásai emiatt a projekt miatt. **Babos János** válasza szerint ez megoldható.

*16:45-kor* ***Babos János*** *távozik.*

1. **Rektori Sportpályázat**

**Murai László** elmondja, hogy pénteken volt egy találkozó, ahol jelen volt *Pozsár-Szentmiklósy Zoltán, Ilyash György* és *Simon Gábor*. Átbeszélték a koncepciót, ami tisztázná, hogyan kerüljenek szétválasztásra azok a pályázatok, amik a sportösztöndíjasok és a sportkoordinátorok feladataira biztosítanak forrást, illetve a szabadon pályázható kiírások. Rövidtávon az jelent megoldást, hogy ebből az összegből két pályázat kerül kiírásra. Az egyiket a sportösztöndíjasok és sportkoordinátorok számára írnák ki, a másik pedig szabadon pályázható lenne. Ennek jogi akadálya nincs. Kérdés, hogy a teljes keretösszegnek a százalékos felosztása hogy nézzen ki.

1. **Aktualitások**

**Murai László** elmondja, hogy a kért gólyaadatok a nap folyamán kiküldésre kerültek. **Kindelmann Balázs** jelzi, hogy nem csak a gólyák névsora kell, hanem minden felsőbb éves hallgatóé is név + képzési kóddal.

A kancellári találkozóra 2017. 11. 08-án kerül sor, 16 órakor. **Murai László** kér minden részönkormányzatot, hogy mindenképpen képviseltesse magát ezen a megbeszélésen.

**Tóth Tibor József** részéről felmerült korábban a kérdés *Murai László* irányába, hogy lehetséges lenne-e, hogy ELTE Szolgáltató Kft. megbízza a HÖK irodákat, hogy terjesszék a merchandise-t. **Baranyai Melinda** elmondja, hogy a PPK-n az Eötvös Pontok üzlete jelenleg olyan közel van a HÖK irodához, hogy ennek nem látja értelmét. **Kindelmann Balázs** elmondja, hogy kivitelezhetőbbnek tartja, hogy a HÖK irodákban csak mintatermékek kerüljenek kihelyezésre. **Ferencz Olivér** elmondja, hogy a mintaterméket szívesen kihelyezik, de a TÓK-on már megszűnt az Eötvös Pont. **Menyhárt Barbara** szerint nincs értelme a BGGyK-ra Eötvös Pontot telepíteni. **Czabán Samu** véleménye alapján a megfelelő koordináció megoldás lehet a problémára, hisz a hallgatók sokszor nem tudják, hogy van ilyen üzlet, illetve, hogy hol.

**Murai László** kér mindenkit, hogy a HÖOK által nagyban támogatott Digitális Tankönyvtárral kapcsolatos Facebook posztot osszák meg csatornáikon.

Kiküldésre került a Hallgatói Rendezvények SZMR javaslata. **Kindelmann Balázs** szerint a legjobb lenne a pénzmozgáshoz igazítani a rendezvényszervezést. Elmondja, hogy vannak olyan rendezvények, amikhez nem kell külső segítség.

1. **Egyebek**

**Murai László** kérdése, hogy van-e valakinek egyebe. **Ferencz Olivér** kérdése *Boronkay Takáts Rékához*, hogy a közeljövőben aktuális látogatások az EHÖK részéről a részönkormányzatok felé miből fog állni. **Boronkay Takáts Réka** elmondja, hogy ennek lényege, hogy egy problématérképet állítsunk össze.

17:39-kor **Murai László** lezárja az ülést.

**Jegyzőkönyv hitelesítés:**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Murai LászlóelnökELTE Hallgatói Önkormányzat | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pap PéterelnökEllenőrző BizottságELTE Hallgatói Önkormányzat |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kovács Viktóriaelnöki referensELTE Hallgatói Önkormányzat |